દરેક સ્થિતિમાં દસ સેકન્ડ રહેવું. ગરદનને પૂરેપૂરી આગળ અને પાછળ લાવવી. દરેક સ્થિતિમાં દસ સેકન્ડ રહેવું. ગાદી ઘસાઈ જવાથી કે ચેતાતંતુ પર દબાણ આવવાથી દુખાવો થતો હોય એમણે આ કસરત ન કરવી. ધીમે ધીમે ટટ્ટર માથુ ડાબી અને જમણી તરફ ઝુકાવવુ અને દરેક સ્થિતિમાં દસ સેકન્ડ રહેવું. દુખાવો થતો હોય તો આ કસરત ન કરવી. ઉંધા સૂઈને બંને હાથ શરીરની બાજુ પર સીધા રાખી મૂકી ગરદનને ઉંચી કરવી અને દસ સેકન્ડ ઉંચી રાખી મૂકવી. જા કોઈ પ્રકારનો દુખાવો ન હોય તો, માથાને બધી દિસામાં ધીમે ધીમે ગોળ ફેરવવું. એટલે કે ટટ્ટાર માથુ પહેલા આગળ ઝુકાવવુ પછી ધીમે ધીમે એક સાઈડ પર ઝુકાવતા ઝુકાવતા પૂંરું એક બાજુ ઝુકાવી, ધીમે ધીમે પાછળ તરફ ઝુકાવવું અને બીજી બાજુ ઝુકાવીને આગળ લઈ જવું. મણકા-ગાદીની તકલીફ થઈ ગયા પછી આ કસરત ન કરવી.